pythainlp/thaigov-v2-corpus-22032023 huggingface dataset:
วันพุธที่ 7 เมษายน 2564
ดีอีเอส จัดอบรม ITA สร้างความเข้าใจด้านการประเมินคุณธรรมและความโปร่งใสในการดำเนินงานของหน่วยงานภาครัฐ
ดีอีเอส จัดอบรม ITA สร้างความเข้าใจด้านการประเมินคุณธรรมและความโปร่งใสในการดำเนินงานของหน่วยงานภาครัฐ
นายภูเวียง ประคำมินทร์ รองปลัดกระทรวงดิจิทัลเพื่อเศรษฐกิจและสังคม เป็นประธานเปิดงานฝึกอบรมเชิงปฏิบัติการเกี่ยวกับแนวทางการประเมินคุณธรรมและความโปร่งใสในการดำเนินงานของหน่วยงานภาครัฐ( ITA ) และวิธีการกรอกข้อมูลในระบบ ITAS ประจำปีงบประมาณ พ.ศ.2564 โดยมีคุณสุชาฎา วิรินทร์เวช ผู้เชี่ยวชาญจากกระทรวงสาธารณสุข ให้เกียรติเป็นวิทยากรบรรยายให้ความรู้ ทั้งนี้เพื่อเป็นการเตรียมความพร้อมและสร้างความเข้าใจในการประเมินคุณธรรมและความโปร่งใสในการดำเนินงานของกระทรวงดิจิทัลฯ ให้เกิดประสิทธิภาพสูงสุด รวมทั้งปรับปรุงแก้ไขมิให้เกิดปัญหาในปีถัดไป ซึ่งจะช่วยยกระดับคุณธรรมและความโปร่งใสในการดำเนินงานของหน่วยงาน โดยมีเจ้าหน้าที่ที่มีส่วนเกี่ยวข้องกับการประเมินผล ITA ภายใต้หน่วยงานในสังกัดเข้าร่วมการอบรมฯ ณ ห้องแมกโนเลีย 2-3 ชั้น 4 โรงแรมทีเค พาเลซ & คอนเวนชัน กรุงเทพฯ สำหรับ ITA เป็นเครื่องมือที่ช่วยส่งเสริมการบริหารราชการให้เกิดประสิทธิภาพอย่างมีคุณธรรมและความโปร่งใส และสามารถนำผลการประเมินไปปรับปรุงพัฒนางานของหน่วยงานได้อย่างมีประสิทธิภาพ
********************
วันพุธที่ 7 เมษายน 2564
คณะกรรมการบริหารโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด
คณะกรรมการบริหารโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด เห็นชอบแนวทางการจัดซื้อจัดจ้างและการควบคุมพัสดุของกลุ่มแปลงใหญ่ และเห็นชอบการขยายระยะเวลาดำเนินการตามแผนการดำเนินงานที่ปรากฎในคู่มือ
วันพุธที่ 7 เมษายน 2564 นายอำพันธุ์ เวฬุตันติ รองปลัดกระทรวงเกษตรและสหกรณ์ ได้รับมอบหมายจาก ดร.ทองเปลว กองจันทร์ ปลัดกระทรวงเกษตรและสหกรณ์ เป็นประธานการประชุมคณะกรรมการบริหารโครงการยกระดับแปลงใหญ่ด้วยเกษตรสมัยใหม่และดชื่อมโยงการตลาด ครั้งที่ 2/2564 โดยมีผู้แทนหน่วยงานที่เกี่ยวข้องเข้าร่วม ณ ห้องประชุมไชยยงค์ ชูชาติ สำนักงานการปฏิรูปที่ดินเพื่อเกษตรกรรม
สำหรับผลการดำเนินงานโครงการที่ผ่านมา มีกลุ่มแปลงใหญ่ที่เข้าร่วมโครงการ จำนวน 3,448 แปลง คิดเป็นร้อยละ 65.68 โดยที่ประชุมมีมติเห็นชอบแนวทางการจัดซื้อจัดจ้างและการควบคุมพัสดุของกลุ่มแปลงใหญ่ และเห็นชอบการขยายระยะเวลาดำเนินการตามแผนการดำเนินงานที่ปรากฎในคู่มือโครงการฯ เพื่อให้การดำเนินการในระดับพื้นที่สามารถดำเนินการได้ครบถ้วนตามขั้นตอน ทั้งนี้ ได้มอบหมายให้หน่วยงานที่เกี่ยวข้องชี้แจงสร้างการรับรู้ควบคุม กำกับดูแล การดำเนินการของกลุ่มแปลงใหญ่ที่ได้รับงบประมาณให้ดำเนินการได้สำเร็จตามวัตถุประสงค์ของโครงการต่อไป
วันเสาร์ที่ 24 เมษายน 2564
รมว.แรงงาน ห่วงลูกจ้าง นายจ้าง ขอให้จับมือประคองธุรกิจ หลังแนวโน้มเลิกจ้างสูงขึ้น
พบแนวโน้มการเลิกจ้างลูกจ้างสูงขึ้นในช่วงการแพร่ระบาดของโรคติดเชื้อไวรัสโคโรนา 2019 (โควิด-19) ระลอกใหม่ กระทรวงแรงงานห่วงใยทั้งนายจ้าง ลูกจ้าง ขอให้จับมือประคองธุรกิจไปด้วยกันก่อนตัดสินใจหยุดกิจการหรือเลิกจ้างลูกจ้าง
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า จากการแพร่ระบาดของโรคติดเชื้อไวรัสโคโรนา 2019 หรือ โควิด-19 ระลอกใหม่ มีแนวโน้มว่าจะขยายตัวออกไปในวงกว้างส่งผลกระทบต่อการดำเนินธุรกิจของนายจ้าง เจ้าของสถานประกอบกิจการและลูกจ้าง จนทำให้สถานประกอบกิจการบางแห่งจำเป็นต้องลดต้นทุนการผลิต ลดชั่วโมงการทำงานของลูกจ้าง หยุดกิจการทั้งหมดหรือบางส่วนชั่วคราว โดยใช้มาตรา 75 ตามพระราชบัญญัติ (พ.ร.บ.) คุ้มครองแรงงาน พ.ศ.2541 ลดพนักงาน หรือเลิกกิจการในท้ายสุด ซึ่งจะเกิดความเดือดร้อนแก่ลูกจ้างจำนวนมาก ดังนั้น เพื่อลดปัญหาที่มีผลกระทบต่อความสงบสุขในวงการแรงงาน จึงขอให้นายจ้าง ลูกจ้างนำมาตรการและแนวปฏิบัติการส่งเสริมแรงงานสัมพันธ์ในภาวะวิกฤต และมาตรการและแนวทางบรรเทาปัญหาการเลิกจ้าง ที่กรมสวัสดิการและคุ้มครองแรงงาน (กสร.) มุ่งส่งเสริมให้เกิดขึ้นในสถานประกอบกิจการมาใช้ เพื่อป้องกันและแก้ไขปัญหาได้อย่างเหมาะสมกับสภาวการณ์ปัจจุบัน โดยเปิดใจปรึกษาหารือร่วมกันเพื่อประคองการดำเนินธุรกิจก่อนหยุดกิจการหรือเลิกจ้างลูกจ้าง
นายอภิญญา สุจริตตานันท์ อธิบดี กสร. กล่าวว่า จากสถิติการเลิกจ้าง ตั้งแต่วันที่ 1 ตุลาคม 2563 – 18 เมษายน 2564 พบว่ามีสถานประกอบกิจการที่เลิกจ้างลูกจ้างจำนวน 2,789 แห่ง จำนวนลูกจ้าง 7,614 คน สูงกว่าช่วงเวลาเดียวกันของปีที่ผ่านมามีสถานประกอบกิจการที่เลิกจ้างลูกจ้างจำนวน 2,708 แห่ง จำนวนลูกจ้าง 6,621 คน และมีการหยุดกิจการตามมาตรา 75 จำนวน 708 แห่ง เป็นการหยุดกิจการบางส่วน 517 แห่ง ลูกจ้าง 130,407 คน และหยุดกิจการทั้งหมด 289 แห่ง ลูกจ้าง 61,566 คน ซึ่งสถานการณ์เช่นนี้ นายจ้างควรนำมาตรการบรรเทาปัญหาการเลิกจ้างมาปรับใช้ ซึ่งมี 3 มาตรการ คือ 1.มาตรการลดค่าใช้จ่าย 2.มาตรการปรับปรุงการบริหารงานบุคคลให้เหมาะสมกับสถานการณ์ และ 3.มาตรการลดจำนวนลูกจ้าง โดยขอให้การเลิกจ้างเป็นทางเลือกสุดท้ายในการตัดสินใจ ทั้งนี้นายจ้างอาจตกลงกับลูกจ้างในการเปลี่ยนแปลงสภาพการจ้าง เช่น ลดวันทำงาน ลดค่าจ้าง ก็สามารถทำได้ แต่จะต้องได้รับความยินยอมจากลูกจ้างด้วย
วันเสาร์ที่ 24 เมษายน 2564
พร้อมรับมือภัยธรรมชาติ ด้วยแผนปฏิบัติการทางการแพทย์ฯ
...
ที่ผ่านมา ประเทศไทยได้เผชิญกับโรคและภัยพิบัติธรรมชาติในหลายรูปแบบ เพื่อให้สามารถช่วยเหลือผู้ประสบภัยและฟื้นฟูหลังเกิดภัยได้อย่างมีประสิทธิภาพนั้น
.
รัฐบาลจึงได้นำแผนปฏิบัติการด้านการป้องกันและบรรเทาสาธารณภัยทางการแพทย์และการสาธารณสุข พ.ศ.2563 – 2565 มาใช้รับมือกับสถานการณ์ฉุกเฉิน
.
สาระสำคัญของแผนฯ ดังกล่าว ประกอบด้วย 4 ยุทธศาสตร์ คือ
- สร้างความเข้มแข็งของชุมชนและเครือข่ายความร่วมมือของทุกภาคส่วน รวมถึงสร้างองค์ความรู้ด้านการแพทย์และการสาธารณสุขในภาวะฉุกเฉิน
- พัฒนาระบบสื่อสารในภาวะฉุกเฉินและเชื่อมโยงระบบฐานข้อมูลการประเมินสถานการณ์ที่เป็นปัจจุบันและเชื่อถือได้
- พัฒนาระบบปฏิบัติการฟื้นฟูด้านการแพทย์และการสาธารณสุขให้สอดคล้องกับแนวทางการฟื้นฟูหลังภัยพิบัติ
- พัฒนาขีดความสามารถ เทคโนโลยี และนวัตกรรมในการป้องกันและบรรเทาสาธารณภัยทางการแพทย์และการสาธารณสุข
.
ประโยชน์ที่ประชาชนในพื้นที่ประสบภัยได้รับ คือ การบริการทางการแพทย์และการสาธารณสุขที่มีคุณภาพ ปลอดภัย ทุกระยะของการเกิดภัยอย่างทันท่วงทีต่อทุกสถานการณ์ที่เกิดขึ้น
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
เปิดตัว! โครงการสร้างรายได้ด้วยแฟรนไชส์ฝ่าโควิด-19
มาแล้ว หนังสือรับรองฉีดโควิด-19 ใช้เดินทางระหว่างประเทศ
ขยายโครงการเยียวยาเกษตรชาวสวนลำไย ปี 2563
เตรียมตำแหน่งงานว่างกว่า 200,000 อัตรา รองรับคนว่างงานทั่วประเทศ
สำรองเตียงไอซียู รองรับผู้ป่วยโควิด
วันเสาร์ที่ 24 เมษายน 2564
รมว.ดีอีเอส ลงพื้นที่ ปตอ.1 แจ้งวัฒนะ สนับสนุนไวไฟ รพ.สนาม 300 เตียง
รมว.ดีอีเอส ลงพื้นที่ ปตอ.1 แจ้งวัฒนะ สนับสนุนไวไฟ รพ.สนาม 300 เตียง
“ชัยวุฒิ”รมว.ดีอีเอสลงพื้นที่ปตอ.1กองพันทหารปืนใหญ่ต่อสู้อากาศยานแจ้งวัฒนะประสานเอกชนเข้าติดตั้งไวไฟความเร็วสูงสนับสนุนรพ.สนามจำนวน300เตียงสั่งการNTเข้าไปช่วยกรมการแพทย์ปรับปรุงระบบโทรสายด่วน1668เพิ่มคู่สายแก้ปัญหาโทรติดยาก
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าเช้าวันนี้(24เม.ย. 64)ได้ร่วมลงพื้นที่ปตอ.1กองพันทหารปืนใหญ่ต่อสู้อากาศยานแจ้งวัฒนะเพื่อศึกษาโซลูชั่นด้านการติดต่อสื่อสารและเตรียมพร้อมอำนวยความสะดวกในการติดตั้งใช้งานให้กับรพ.สนามจำนวน300เตียงเพื่อจัดหาบริการอินเทอร์เนตฟรีไวไฟสนับสนุนการทำงานของบุคลากรทางการแพทย์พยาบาลเจ้าหน้าที่สาธารณสุขและหน่วยงานที่เกี่ยวข้องในการปฏิบัติหน้าที่ตลอดจนอำนวยความสะดวกให้กับผู้ป่วยโควิด-19
ทั้งนี้กระทรวงดิจิทัลฯโดยบมจ.โทรคมนาคมแห่งชาติ(NT)ได้รับแจ้งจากศูนย์บริหารสถานการณ์แพร่ระบาดของโรคติดต่อเชื้อไวรัสโคโรนา2019 (ศบค.)ว่ามีการใช้พื้นที่ในบริเวณปตอ.1กองพันทหารปืนใหญ่ต่อสู้อากาศยานแจ้งวัฒนะเป็นโรงพยาบาลสนามสำหรับผู้ติดเชื้อโควิด-19ระลอกล่าสุดจำนวน300เตียงปัจจุบันมีผู้ป่วยเข้ามารับการรักษาอยู่ที่นี่200กว่าราย
“เราจึงได้เร่งประสานงานไปยังทั้งหน่วยงานของเราเองคือNTและเอกชนผู้ให้บริการมือถือเรายืนยันจะสนับสนุนอินเทอร์เน็ตฟรีไวไฟให้รพ.สนามเพื่อให้ประชาชนผู้ป่วยทุกคนสื่อสารได้โดยไม่มีค่าใช้จ่ายและอาจต้องมีการติดตั้งซีซีทีวีในรพ.สนามทุกแห่งด้วยถือเป็นหน้าที่ของเราในการดูแล”นายชัยวุฒิกล่าว
จากการลงพื้นที่สำรวจพบว่าสัญญาณโดยรวมอยู่ในเกณฑ์ปกติแต่มีปัญหาในพื้นที่บางจุดซึ่งสัญญาณจะdropลงดังนั้นจะมีการติดตั้งอุปกรณ์เพื่อขยายสัญญาณและอุปกรณ์Fixed Wireless Broadbandซึ่งเป็นอุปกรณ์ติดตั้งง่ายทุกที่ไม่ต้องเดินสายที่ผ่านมาแม้ดำเนินการไปบ้างแล้วแต่จากจำนวนผู้ป่วยที่เพิ่มขึ้นทำให้ต้องมีการติดตั้งอุปกรณ์รองรับความต้องการใช้งานที่มากขึ้น
โดยได้รับความร่วมมือจากเอกชนเข้ามาสนับสนุนการติดตั้งอุปกรณ์Fixed Wireless Broadbandจำนวน3ชุดรองรับบริการอินเทอร์เน็ตความเร็วสูง20 Mbpsสามารถทำการเชื่อมต่อ4G/LTEโดยตรงไปยังคอมพิวเตอร์โทรทัศน์สมาร์ทโฟนและอุปกรณ์สมาร์ทอื่นๆผ่านการเชื่อมต่อWi-Fiระหว่างประจำที่โรงพยาบาลสนาม อำนวยความสะดวกให้กับผู้ปฏิบัติงานและผู้ป่วยในการติดต่อสื่อสาร
"ไม่เพียงแต่ให้การสนับสนุนไวไฟเท่านั้นผมยังมอบหมายให้NTเข้าไปคุยกับกรมการแพทย์เพื่อปรับปรุงระบบ1668และเพิ่มคู่สายให้สามารถรองรับปริมาณการโทรจำนวนมากได้เนื่องจากต้องยอมรับว่าจำนวนผู้ป่วยเพิ่มขี้นระดับหลักพันระบบเดิมที่มีคู่สายจำกัดจึงรองรับไม่พอดังนั้นถ้าปรับปรุงระบบก็จะแก้ปัญหาโทรศัพท์ติดยากที่ผ่านมาได้”นายชัยวุฒิกล่าว
นายชัยวุฒิกล่าวเพิ่มเติมว่าอยากขอเชิญชวนคนไทยร่วมกันส่งความห่วงใยไปถึงบุคลากรแถวหน้าในการสู้ภัยโควิด-19โดยสามารถส่งหน้ากากอนามัยเจล/สเปรย์แอลกอฮอล์อุปกรณ์ทางการแพทย์สิ่งของจำเป็นอื่นๆผ่านไปรษณีย์ไทยไปยังโรงพยาบาลและรพ.สนามทั่วประเทศด้วยบริการEMSโดยไม่มีค่าใช้จ่ายในการจัดส่งผู้สนใจสามารถบรรจุสิ่งของลงกล่องน้ำหนักไม่เกิน20กิโลกรัมพร้อมจ่าหน้าถึงผู้อำนวยการโรงพยาบาลที่ต้องการฝากส่งนำไปส่งได้ที่ไปรษณีย์ทุกแห่งทั่วประเทศตั้งแต่วันนี้–31พ.ค.64
*************
วันเสาร์ที่ 24 เมษายน 2564
วัคซีนซิโนแวค 5 แสนโดส ถึงไทยวันนี้ ส่วนยาฟาวิพิราเวียร์ 2 ล้านเม็ด มาถึง 26 เม.ย. ย้ำความพร้อมยาและเวชภัณฑ์ดูแลผู้ป่วยโควิด
วัคซีนซิโนแวค 5 แสนโดส ถึงไทยวันนี้ ส่วนยาฟาวิพิราเวียร์ 2 ล้านเม็ด มาถึง 26 เม.ย. ย้ำความพร้อมยาและเวชภัณฑ์ดูแลผู้ป่วยโควิด
วันที่ 24 เม.ย. 2564 น.ส. ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ในช่วงเช้าของวันนี้นายอนุทิน ชาญวีรกูล รองนายกรัฐมนตรีและรมว.สาธารณสุข ได้รับแจ้งจากหน่วยงานที่เกี่ยวข้องว่าวัคซีนป้องกันโรคโควิด-19 ของซิโนแวค จากประเทศจีนอีก 5 แสนโดส ได้มาถึงประเทศไทยแล้ว รวมถึงขณะนี้ประเทศไทยได้รับวัคซีนซิโนแวครวมแล้ว 2.5 ล้านโดส และได้รับแจ้งทางผลิตว่าภายใจกลางเดือนพ.ค. 2564 จะจัดส่งอีก 1 ล้านโดส รวมเป็น 3.5 ล้านโดส
“รองนายกรัฐมนตรีระบุว่า หลังจากนี้กระทรวงสาธารณสุขจะเร่งดำเนินการตามขั้นตอนเพื่อกระจายวัคซีน ไปให้ประชาชนโดยเร็วที่สุด และนอกเหนือจากวัคซีนแล้วยังได้เร่งดำเนินการจัดหายาและเวชภัณฑ์ให้เพียงพอ โดยวันจันทร์ที่ 26 เม.ย. 2564 นี้ ยาฟาวิพิราเวียร์ จำนวน 2 ล้านเม็ด จะมาถึงประเทศไทยซึ่งจะได้ส่งไปให้โรงพยาบาล เพื่อรักษาผู้ป่วยทันที” น.ส.ไตรศุลี กล่าว
รองโฆษกประจำสำนักนายกรัฐมนตรี กล่าวว่า การที่กระทรวงสาธารณสุขเร่งจัดหาวัคซีน ยารักษาโรคโควิด-19 และเวชภัณฑ์ นี้เป็นไปตามที่พล.อ.ประยุทธ์ จันทร์โอชา นายกรัฐมนตรีและ รมว.กลาโหม มีข้อสั่งการให้เตรียมและจัดหาทุกส่วนให้เพียงพอต่อการดูแลรักษาผู้ป่วย เพื่อสร้างความเชื่อมั่นให้กับประชาชนว่ารัฐบาลสามารถดูแลผู้ป่วยได้อย่างทั่วถึง ขณะเดียวกันก็ขอความร่วมมือประชาชนในการปฏิบัติตนตามมาตรการควบคุมโรคทั้งมาตรการส่วนบุคคล มาตรการองค์กร และมาตรการทางสังคมโดยเคร่งครัด เพื่อประสิทธิผลของการควบคุมการแพร่ระบาดของโรค
ทั้งนี้ รัฐบาลมีเป้าหมายกการจัดหาวัคซีนเพิ่มเติม ให้ครบ 100 ล้านโดส เพื่อฉีดให้กับประชาชน 50 ล้านคน ภายในสิ้นปี 2564ขณะที่วัคซีนส่วนที่ทยอยส่งเข้ามายังประเทศไทยแล้ว กระทรวงสาธารณสุขได้เร่งฉีดให้กับกลุ่มเป้าหมาย โดย ณ วันที่ 23 เม.ย. 2564 ผู้ที่ได้รับวัคซีนสะสม 964,825 โดส ใน 77 จังหวัดเป็นวัคซีนเข็มที่ 1 จำนวน 834,082 ราย และผู้ได้รับวัคซีนเข็มที่2 (ครบโดส) 130,743 ราย
...........................
กลุ่มประชาสัมพันธ์และเผยแพร่ สำนักโฆษก
วันพฤหัสบดีที่ 22 เมษายน 2564
ดีอีเอส ร่วมเปิดงานวัน Girls in ICT Day 2021
ดีอีเอส ร่วมเปิดงานวัน Girls in ICT Day 2021
ดีอีเอสร่วมพิธีเปิดงานเฉลิมฉลองวันGirls in ICT Day 2021ชูวิสัยทัศน์ต่อยอดโครงสร้างพื้นฐานอินเทอร์เน็ตฟรีทั่วประเทศหนุนคนไทยทุกกลุ่มเข้าถึงดิจิทัลส่งเสริมเด็กหญิงสนใจอาชีพมาแรง4สาขาทั้งด้านวิทยาศาสตร์เทคโนโลยีวิศวกรรมศาสตร์และคณิตศาสตร์(STEM)
นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าวันนี้(22เม.ย. 64)ได้เข้าร่วมในพิธีเปิดงานเฉลิมฉลองวันGirls in ICT Day 2021ในประเทศไทย ซึ่งจัดโดยสหภาพโทรคมนาคมระหว่างประเทศ(ITU)ร่วมกับกระทรวงดิจิทัลฯและหน่วยงานพันธมิตรทั้งหน่วยงานภาครัฐองค์กรระหว่างประเทศภาคเอกชนรวมถึงสถาบันการศึกษาได้แก่กระทรวงศึกษาธิการสำนักงานกสทช.สหประชาชาติ(UNESCAP, UNESCO, UNICEFและUN Women)องค์การโทรคมนาคมแห่งเอเชียและแปซิฟิก(APT)เป็นต้น
โดยในโอกาสนี้ดีอีเอสได้นำเสนอถึงความสำคัญของเทคโนโลยีดิจิทัลโดยเฉพาะในช่วงโรคระบาดโควิด-19ซึ่งถือเป็นเครื่องมือสำคัญในการเข้าถึงความรู้ที่สะดวกรวดเร็วและที่ผ่านมารัฐบาลไทยได้ให้ความสำคัญในการพัฒนาโครงสร้างพื้นฐานด้านICTเพื่อให้มีอินเทอร์เน็ตฟรีครอบคลุมทั่วประเทศและลดความเหลื่อมล้ำของประชาชนทุกกลุ่มทุกเพศในการเข้าถึงเทคโนโลยีดิจิทัลรวมถึงช่วยส่งเสริมให้เยาวสตรีสนใจการศึกษาและประกอบอาชีพด้านวิทยาศาสตร์เทคโนโลยีวิศวกรรมศาสตร์และคณิตศาสตร์(STEM)ให้มากขึ้น
ทั้งนี้ITUได้กำหนดให้วันพฤหัสบดีในสัปดาห์ที่4ของเดือนเมษายนทุกปีเป็นวันInternational Girls in ICT Dayทั่วโลกเพื่อส่งเสริมความเสมอภาคหญิงชายและเสริมสร้างศักยภาพสตรีด้านSTEMโดยได้ร่วมมือกับประเทศสมาชิกในทุกภูมิภาคจัดกิจกรรมเพื่อเฉลิมฉลองวันดังกล่าวและปีนี้เป็นการเฉลิมฉลองครบรอบ10ปีของการจัดกิจกรรมดังกล่าว
“นับเป็นการสานต่อความร่วมมือที่ดีอีเอสได้เคยจัดการฝึกอบรมและได้เข้าร่วมการเฉลิมฉลองวันGirls in ICT Dayเป็นประจำทุกปีอีกทั้งITUให้ความสำคัญกับการจัดกิจกรรมนี้ร่วมกับรัฐบาลไทยเพื่อเป็นการส่งเสริมความพันธ์อันดีร่วมกัน”นางสาวอัจฉรินทร์กล่าว
สำหรับกิจกรรมปีนี้จะจัดต่อเนื่องไปจนถึงเดือนพฤษภาคม2564โดยเฉพาะการฝึกอบรมออนไลน์ด้านทักษะดิจิทัลได้แก่
1. Women ICT Frontier Initiative
2.ปัญญาประดิษฐ์(Artificial Intelligence)
3.ความมั่นคงปลอดภัยทางไซเบอร์(Cybersecurity)
4.เทคโนโลยีอุบัติใหม่(Emerging Technologies)และ
5. Technology for Good Online Challenge
สนใจรายละเอียดเพิ่มเติมเข้าไปที่
https://www.girlsinict-asiapacific.com/
***********
วันพฤหัสบดีที่ 22 เมษายน 2564
สธ.แนะผู้ติดเชื้อโควิด 19 แอดไลน์สบายดีบอต เป็นช่องทางช่วยหาเตียง
กระทรวงสาธารณสุข เพิ่มช่องทางไลน์ @sabaideebot ช่วยผู้ติดเชื้อโควิด 19 ที่รอเตียง รองรับผู้ติดเชื้อในเขต กทม.และปริมณฑลที่เพิ่มขึ้นวันละหลายร้อยคน ทำให้สายด่วน 1668 รับสายล่าช้า แนะผู้ติดเชื้อเตรียมเอกสารยืนยันผลการตรวจหาเชื้อ เพื่อความรวดเร็วในการเ
กระทรวงสาธารณสุข เพิ่มช่องทางไลน์@sabaideebot ช่วยผู้ติดเชื้อโควิด 19 ที่รอเตียง รองรับผู้ติดเชื้อในเขต กทม.และปริมณฑลที่เพิ่มขึ้นวันละหลายร้อยคน ทำให้สายด่วน 1668 รับสายล่าช้า แนะผู้ติดเชื้อเตรียมเอกสารยืนยันผลการตรวจหาเชื้อ เพื่อความรวดเร็วในการเข้ารับรักษาในโรงพยาบาล
วันนี้ (22 เมษายน 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์สกานต์ บุนนาค ผู้อำนวยการสถาบันเวชศาสตร์สมเด็จพระสังฆราชญาณสังวรเพื่อผู้สูงอายุ กรมการแพทย์ แถลงข่าวว่า ขอขอบพระคุณท่านนายกรัฐมนตรีที่ห่วงใยปัญหาสายด่วน 1668 ขัดข้องให้บริการประชาชนไม่ทันกับจำนวนที่โทรเข้ามา และขอโทษประชาชนที่ไม่ได้รับความสะดวก ต้องรอสายนานทั้งนี้ สายด่วน 1668 เปิดขึ้นเฉพาะกิจรวบรวมบุคลากรทางการแพทย์มาช่วยรับสาย คัดกรองให้คำแนะนำแก่ผู้ติดเชื้อรวมทั้งหาเตียงที่เหมาะสมให้ผู้ติดเชื้อในเขต กทม.และปริมณฑล
โดยได้เริ่มเปิดดำเนินการเมื่อวันที่ 10 เมษายน 2564 พบว่าประชาชนที่ติดเชื้อให้ความสนใจโทรมาขอรับคำปรึกษาและให้ช่วยหาเตียงแล้วกว่า 3,400 ครั้ง ในจำนวนนี้เป็นผู้ติดเชื้อที่ขอเตียง 1,733 ราย โดยผู้ป่วยกลุ่มสีแดงและสีเขียวมีโรงพยาบาลรับเข้ารักษาเกือบทั้งหมดแล้ว ยังเหลือรอเตียง 442 ราย ที่ส่วนใหญ่เป็นกลุ่มสีเหลืองและมีบางส่วนที่ไม่มีเอกสารยืนยันทางห้องปฏิบัติการ ทำให้ถึงแม้ว่ามีโรงพยาบาลรับชื่อไปแล้ว แต่ยังไม่สามารถนอนโรงพยาบาลได้ เพราะหากตรวจมาจากวิธีที่ไม่มาตรฐานอาจเป็นผลบวกลวง คือไม่ได้ติดเชื้อจริง เมื่อเข้าไปนอนรวมกับผู้ติดเชื้อจะอันตราย ดังนั้น ทำให้เกิดความล่าช้าในการหาเอกสารยืนยัน ขอให้ผู้ติดเชื้อเตรียมเอกสารยืนยันผลการตรวจทางห้องปฏิบัติการให้พร้อม เพื่อความสะดวกรวดเร็วในการเข้ารับบริการ
นายแพทย์สกานต์ กล่าวต่อว่า สำหรับผู้ติดเชื้อจะมีการคัดกรองแบ่งอาการออกเป็น 3 กลุ่ม คือ กลุ่มสีเขียว ไม่มีอาการ หรือมีอาการเล็กน้อย เช่น ไข้ ไอ น้ำมูก ตาแดง ผื่นขึ้น จะส่งเข้ารับการรักษาในรพ.สนามหรือHospitelกลุ่มสีเหลือง คือ มีอาการไม่รุนแรง แต่มีเหนื่อยหอบ หายใจเร็ว และในกลุ่มสีแดง มีอาการหอบ เหนื่อย หายใจลำบากปอดอักเสบรุนแรง มีภาวะปอดบวม 2 กลุ่มนี้รับไว้รักษาในโรงพยาบาลทั้งหมด
อย่างไรก็ตาม จากการทำงาน 12 วันของสายด่วน 1668 ได้พบข้อขัดข้องและดำเนินการแก้ไขมาโดยตลอดทั้งการเพิ่มคู่สายเป็น 20 คู่สาย ระดมแพทย์ พยาบาล เจ้าหน้าที่ที่สามารถให้คำปรึกษา คัดกรองผู้ติดเชื้อเบื้องต้นได้จากรพ.ในสังกัดกรมการแพทย์ทั่วประเทศ รวมถึงเพิ่มช่องทางไลน์@sabaideebot เมื่อลงทะเบียนจะมี ทีมติดตามให้ความช่วยเหลือตามข้อมูลที่ให้ไว้ โดยความร่วมมือจากทั้ง 3 สายด่วน 1668 ,1669 และ1330
*************************************** 22 เมษายน 2564
วันพฤหัสบดีที่ 22 เมษายน 2564
ขยายโครงการเยียวยาเกษตรชาวสวนลำไย ปี 2563
...
สืบเนื่องจากการแพร่ระบาดของโรคโควิด-19 และสภาพอากาศที่แปรปรวนทำให้เกษตรกรประสบปัญหาลำไยล้นตลาดในช่วงปี 2563 ที่ผ่านมา ซึ่งที่ประชุม ครม. เคยมีมติเยียวยาเกษตรกรชาวสวนลำไยไร่ละ 2,000 บาท ครัวเรือนละไม่เกิน 25 ไร่ ไปแล้ว 202,013 ครัวเรือน
.
เพื่อให้ครอบคลุมเกษตรกรที่ได้รับผลกระทบ ครม. ครั้งล่าสุดจึงมีมติให้ขยายการเยียวยาแก่เกษตรกรชาวสวนลำไย เพิ่มขึ้นอีก 160 ครัวเรือน รวมเป็น 202,173 ครัวเรือน ภายใต้หลักการเดิม พร้อมทั้งขยายระยะเวลาโครงการจากเดิมสิ้นสุด 31 ม.ค. 64 เป็นสิ้นสุด 30 เม.ย. 64
.
โดย ธ.ก.ส. จะโอนเงินให้แก่เกษตรกรโดยตรง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 22 เมษายน 2564
นายกฯ สั่งแก้ปัญหาระบบรับ-ส่ง ผู้ป่วยโควิด โดยเร็ว เร่งบูรณาการฐานข้อมูลอย่างเป็นระบบ
นายกฯ สั่งแก้ปัญหาระบบรับ-ส่ง ผู้ป่วยโควิด โดยเร็ว เร่งบูรณาการฐานข้อมูลอย่างเป็นระบบ
เมื่อวันที่ 22 เม.ย. น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม รับทราบถึงปัญหาการรับส่งผู้ติดเชื้อโควิด-19 เพื่อทำการรักษาในสถานพยาบาล โรงพยาบาลสนาม และรวมถึงเข้ารับการรักษาในสถานพยาบาลที่เป็นโรงแรม (Hospitel) ทั้งจากการรายงานของกระทรวงสาธารณสุข การได้รับเรื่องร้องเรียนโดยตรง รวมถึงจากโซเชียลมีเดีย ซึ่งนายกรัฐมนตรีไม่ได้นิ่งนอนใจ จึงได้สั่งการให้กระทรวงสาธารณสุข และหน่วยงานที่เกี่ยวข้อง เร่งแก้ไขปัญหาดังกล่าวอย่างเร่งด่วน
โดยเฉพาะกรณีตรวจพบผู้ติดเชื้อโควิด-19 ให้เร่งประสานบูรณาการส่งตัวผู้ป่วยเข้ารับการรักษา ภายใต้การดูแลของบุคลากรทางการแพทย์โดยเร็ว ในกรณีที่อยู่ในระว่างรอรับตัว ต้องแจ้งแนวทางปฏิบัติของผู้ติดเชื้อโควิด-19 ให้ทราบอย่างชัดแจน
น.ส.ไตรศุลี กล่าวว่า ทั้งนี้ นายกรัฐมนตรี กำชับให้ทุกหน่วยงานที่เกี่ยวข้อง ประสานบูรณาการข้อมูลกันอย่างเป็นระบบ ไม่ว่าจะเป็น สถานพยาบาลที่ดำเนินการตรวจหาเชื้อโควิด-19 ทั้งของภาครัฐและเอกชน ไปจนถึงสถานพยาบาล โรงพยาบาลสนาม รวมถึง Hospitel พร้อมกำชับให้แก้ไขปัญหาสายด่วนในการจัดหาเตียง หลังจากที่ก่อนหน้านี้ทราบว่าบุคลากรไม่เพียงพอ จึงได้แก้ไขปัญหาเป็นการด่วน เพื่ออำนวยความสะดวกแก่ประชาชน
น.ส.ไตรศุลี กล่าวว่า สำหรับกระบวนการขนส่งผู้ป่วย โดยกระทรวงสาธารณสุขและหน่วยงานที่เกี่ยวข้องได้ดำเนินการมาเป็นอย่างดี ขณะเดียวกัน นายกรัฐมนตรีและ รมว.กลาโหม ก็ได้สั่งการให้กระทรวงกลาโหม อำนวยความสะดวกในส่วนนี้ ด้วยการนำยานพานะในกองทัพ ในช่วยในการขนส่งผู้ป่วยด้วย ซึ่งจะช่วยให้การข่นส่งผู้ป่วยเป็นไปอย่างรวดเร็ว และมีประสิทธิภาพมากขึ้น
น.ส.ไตรศุลี กล่าวว่า นายกรัฐมนตรี เน้นย้ำให้ประชาชนเกิดความมั่นใจว่า ประชาชนจะได้รับการดูแลเป็นอย่างดี โดยรัฐบาลระดมทุกสรรพกําลังในการแก้ไขสถานการณ์การระบาดในครั้งนี้ ขอความร่วมมือประชาชนให้ช่วยกันระมัดระวังตนเอง หลีกเลี่ยงการเดินทางโดยไม่จำเป็น เว้นระยะห่างทางสังคม สวมใส่หน้ากากอนามัย ตรวจสอบตนเองอย่างสม่ำเสมอ เชื่อว่าประเทศไทยจะผ่านสถานการณ์นี้ไปได้โดยเร็ว เมื่อทุกคนร่วมแรงร่วมใจกัน
...........................
กลุ่มประชาสัมพันธ์และเผยแพร่ สำนักโฆษก
วันพฤหัสบดีที่ 22 เมษายน 2564
ดีอีเอส หนุน สดช.เปิดรับข้อเสนอโครงการหรือกิจกรรมด้านดิจิทัล ปี 2564 ครั้งที่ 1 ตั้งแต่วันนี้ จนถึง 31 พฤษภาคม 2564
ดีอีเอส หนุน สดช.เปิดรับข้อเสนอโครงการหรือกิจกรรมด้านดิจิทัล ปี 2564 ครั้งที่ 1 ตั้งแต่วันนี้ จนถึง 31 พฤษภาคม 2564
สำนักงานคณะกรรมกรรมการดิจิทัลเพื่อเศรษฐกิจและสังคมแห่งชาติ(สดช.)โดยกองทุนพัฒนาดิจิทัลเพื่อเศรษฐกิจและสังคมหน่วยงานในสังกัดกระทรวงดิจิทัลเพื่อเศรษฐกิจและสังคม(ดีอีเอส)เปิดรับข้อเสนอโครงการหรือกิจกรรมประจำปีงบประมาณพ.ศ. 2564ครั้งที่1ตั้งแต่วันที่22เมษายนพ.ศ.2564เวลา8.30น.ถึงวันที่31พฤษภาคมพ.ศ.2564เวลา16.30น.ตามกรอบนโยบาย6ด้านโดยผู้สนใจยื่นขอรับทุนและศึกษารายละเอียดเพิ่มเติมผ่านเว็บไซต์https://defund.onde.go.th
**************
วันพฤหัสบดีที่ 22 เมษายน 2564
“อนุทิน” คาด 2-3 สัปดาห์โควิดเริ่มลดลง พร้อมให้กำลังใจบุคลากร
รองนายกรัฐมนตรีและรัฐมนตรีว่าการกระทรวงสาธารณสุข เผยระบบสาธารณสุขทั่วประเทศสามารถคุมโรคโควิด 19 ได้ คาด 2-3 สัปดาห์จะเริ่มลดลง พร้อมให้กำลังใจบุคลากรอย่างเต็มที่ในการดูแลผู้ป่วยและควบคุมโรคยันนายกฯ ไม่ได้ตำหนิสายด่วน 1668
วันนี้ (22 เมษายน 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขให้สัมภาษณ์ว่า ขณะนี้ สถานการณ์โรคโควิด 19 ถือว่าเป็นไปตามที่คาดการณ์ไว้ หลายฝ่ายได้ช่วยกันทำงานเพื่อควบคุมการระบาดของโรคโควิด 19 อย่างดีที่สุด ระบบสาธารณสุขทั่วประเทศสามารถคุมสถานการณ์ได้ที่สำคัญคือ ความร่วมมือของประชาชน จำนวนผู้ติดเชื้อเริ่มนิ่ง หากผ่านพ้นวงรอบการระบาดเดือนเมษายนประมาณ 2-3 สัปดาห์ คาดว่าจะกลับเป็นปกติ สำหรับบุคลากรทางการแพทย์และสาธารณสุขด่านหน้าจะได้รับวัคซีนโควิด 19 ครบถ้วนภายในสัปดาห์นี้ ย้ำว่าแม้จะรับวัคซีนแล้วยังต้องป้องกันตนเองอย่างเต็มที่ เนื่องจากยังมีโอกาสติดเชื้อได้ วัคซีนจะช่วยลดความรุนแรงและการเสียชีวิต ทั้งนี้ ขอให้กำลังใจบุคลากรทางการแพทย์ร่วมกันอดทนฟันฝ่าอุปสรรคโรคโควิด 19 ไปด้วยกัน
“ไม่เฉพาะรัฐมนตรีและปลัดที่ให้กำลังใจ ประชาชนทุกคนก็เป็นกำลังใจให้บุคลากรทางการแพทย์และสาธารณสุขอย่างเต็มที่ ทุกคนพร้อมลุยงานสู้โควิดเพื่อประชาชน ยังไม่เห็นบุคลากรคนไหนที่ไม่เข้าไปดูแล ไม่ไปรักษาผู้ป่วยเลย มีแต่พร้อมเข้าไปเสริมช่วยทำงาน เมื่อตั้ง รพ.สนาม โรงพยาบาลในพื้นที่อื่นที่มีการระบาดน้อยก็จัดแพทย์ พยาบาล เภสัชกร และบุคลากรจิตอาสาผลัดเวรกันไปสนับสนุน นี่คือสปิริตของบุคลากร” นายอนุทินกล่าว
นายอนุทินกล่าวต่อว่า ภายใน 1-2 วันนี้ จะมียารักษาโรคโควิด 19 ฟาวิพิราเวียร์เข้ามาอีก 2 ล้านเม็ด และมีการบริหารจัดการระหว่างองค์การเภสัชกรรมและผู้ใช้ยาให้มีความเพียงพอกับทุกสถานการณ์ที่เกิดขึ้นแต่ละวัน ส่วนกรณีสายด่วน 1668 ที่สายอาจไม่ว่าง นายกรัฐมนตรีไม่ได้ตำหนิ เพียงแต่ให้ช่วยดูปัญหาดังกล่าว ซึ่งเราก็พยายามปรับปรุงเพิ่มคู่สาย ตอนนี้คนโทรเข้ามาจำนวนมาก เนื่องจากคนสงสัยติดเชื้อหรือติดเชื้อแล้วก็อยากคุยกับแพทย์ให้มากที่สุด แต่ละสายจำเป็นต้องใช้เวลาในการพูดคุย ทำความเข้าใจ และให้คำแนะนำ อาจติดสายอื่นอยู่ การไม่ได้รับสายก็มีเหตุผล โดยอธิบดีกรมการแพทย์จะไปบริหารจัดการเรื่องนี้ ส่วนการวิพากษ์วิจารณ์นั้น บุคลากรที่รับสายก็เข้าใจว่าช่วงนี้ประชาชนอาจเครียด เราก็พยายามทำให้ดีที่สุด
*************************************** 22 เมษายน 2564
วันพฤหัสบดีที่ 22 เมษายน 2564
อนุทิน ให้โรงพยาบาลหัวหิน เพิ่มเตียงรับผู้ป่วยโควิด 19
รองนายกรัฐมนตรีและรัฐมนตรี​ว่าการ​กระทรวง​สาธารณสุข ให้โรงพยาบาลหัวหินเพิ่มเตียงรองรับผู้ป่วยโควิด 19 เนื่องจากอยู่ในแหล่งท่องเที่ยวสำคัญ พร้อมปรับปรุงวิทยาลัยเทคโนโลยีพาณิชยการหัวหิน เป็นหอผู้ป่วย 141 เตียง พร้อมเปิดโรงพยาบาลสนาม 5 แห่ง
รองนายกรัฐมนตรีและรัฐมนตรี​ว่าการ​กระทรวง​สาธารณสุข ให้โรงพยาบาลหัวหินเพิ่มเตียงรองรับผู้ป่วยโควิด 19เนื่องจากอยู่ในแหล่งท่องเที่ยวสำคัญ พร้อมปรับปรุงวิทยาลัยเทคโนโลยีพาณิชยการหัวหิน เป็นหอผู้ป่วย 141 เตียง พร้อมเปิดโรงพยาบาลสนาม 5 แห่ง รวม 450 เตียง
บ่ายวันนี้ (22 เมษายน 2564) ที่โรงพยาบาลหัวหิน จ.ประจวบคีรีขันธ์ ​นายอนุทิน ชาญ​วี​รกูล ​รอง​นายก​รัฐมนตรี​และ​รัฐมนตรี​ว่าการ​กระทรวง​สาธารณสุข​ พร้อมด้วยนายพัลลภ สิงหเสนี ผู้ว่าราชการ จ.ประจวบคีรีขันธ์​ นพ.สุระ วิเศษศักดิ์ รองปลัดกระทรวงสาธารณสุข นพ.ธนรักษ์ ผลิพัฒน์ ผู้ตรวจราชการกระทรวงสาธารณสุขเขตสุขภาพที่ 5 และผู้บริหารกระทรวงสาธารณสุข ​ลงพื้นที่ติดตามสถานการณ์โควิด 19 ​และการจัดตั้งCohort Wardการรองรับผู้ติดเชื้อโควิด 19 ในโรงพยาบาลหัวหิน พร้อมมอบเจลล้างมือ 5,000 หลอด, ชุดPPE 1,500 ชุด,หน้ากากอนามัย 5,000 กล่อง, ตู้อบฆ่าเชื้อ, ตู้แช่และเครื่องดื่ม เพื่อสนับสนุนการทำงานของบุคลากรทางการแพทย์รพ.หัวหิน และได้ให้กำลังใจเจ้าหน้าที่ผู้ปฏิบัติงาน และเยี่ยมผู้ติดเชื้อผ่านระบบกล้องวงจรปิดด้วย
นายอนุทินกล่าวว่า จังหวัดประจวบคีรีขันธ์ พบผู้ติดเชื้อในการระบาดระลอกเดือนเมษายน รวม 897 ราย เฉพาะโรงพยาบาลหัวหิน มีเตียงรองรับผู้ติดเชื้อโควิดทั้งหมด 475 เตียง ในจำนวนนี้เป็นเตียงICU Covid 7 เตียงSemi ICU Covid 8 เตียง ขณะนี้ มีผู้ป่วยโควิด 19 รวมทั้งมีผู้ป่วยโรคอื่น ๆ นอนรักษาในโรงพยาบาลเต็มทุกเตียงแล้วได้สั่งการให้เปิดหอผู้ป่วยโควิดรวม(Cohort Ward)โดยปรับปรุงพาณิชยการหัวหินที่อยู่ด้านข้างโรงพยาบาลรองรับได้อีก 141 เตียง นอกจากนี้ ยังมีโรงพยาบาลสนามรองรับผู้ป่วยที่ไม่แสดงอาการ 5 แห่ง คือ รพ.สนามหัวหิน 3,รพ.สนามหัวหิน 5, เทคโนโลยีราชมงคลรัตนโกสินทร์ วิทยาเขตวังไกลกังวล (hospitel)​, โรงแรมประจวบสามอ่าว อ.เมือง และศูนย์การทหารราบค่ายธนะรัชต์ อ.ปราณบุรี รวม 450 เตียง
“จากการตรวจเยี่ยมโรงพยาบาลหัวหินพบว่า มีความพร้อมในการดูแลผู้ป่วยโควิด 19 ทั้งเตียง เวชภัณฑ์และบุคลากรทางการแพทย์ ที่มีความมีความตั้งใจและทุ่มเท เสียสละในการทำงาน ทำงานเป็นทีมร่วมกับหน่วยงานต่างๆเช่น ฝ่ายปกครอง ในการจัดเตรียมระบบดูแลและรับผู้ป่วยเข้าสู่การรักษา นอกจากนี้ ได้ดำเนินการฉีดวัคซีนให้กับกลุ่มบุคลากรทางการแพทย์ได้ตามแผน ส่วนใหญ่ได้รับการฉีดวัคซีนโควิด 19 แล้ว เป็นการยืนยันว่าระบบ
การกระจายวัคซีนมีประสิทธิภาพ สร้างความมั่นใจในการดูแลประชาชนต่อไป” นายอนุทินกล่าว
ทั้งนี้ โรงพยาบาลหัวหิน ได้คัดกรองผู้ป่วยที่คลินิกโรคระบบทางเดินหายใจ (ARI Clinic)และจุดคัดกรองเฉพาะผู้ที่มีประวัติเสี่ยงจากสถานบันเทิง เฉลี่ย 500-600 รายต่อวัน พบผู้ติดเชื้อประมาณร้อยละ 10 โดยผู้ติดเชื้อทุกคนจะได้รับการประเมินอาการจากแพทย์ หากไม่มีอาการจะอยู่ในหอผู้ป่วยเฉพาะโรค (Cohort ward) และประเมินอาการทุกวัน เวลา 06.00น. 14.00 น. และ 18.00 น. ผ่านระบบ IT หากมีอาการเปลี่ยนแปลง เช่น
ค่าออกซิเจนในเลือดต่ำ ส่งต่อรักษาตามระบบและให้ยารักษาอย่างรวดเร็ว
**********************************22 เมษายน 2564
วันพฤหัสบดีที่ 22 เมษายน 2564
กยศ. ร่วมกับตลาดหลักทรัพย์ฯ ให้ความรู้ทางการเงินผู้กู้ยืม
กยศ. และ ตลท. ทำบันทึกข้อตกลงความร่วมมือด้านการส่งเสริมความรู้ทางการเงินให้แก่นักเรียน นักศึกษาผู้กู้ยืม โดยมีนายชัยณรงค์ กัจฉปานันท์ ผู้จัดการ กยศ. และ ดร.ภากร ปีตธวัชชัย กรรมการและผู้จัดการ ตลท. ลงนามบันทึกข้อตกลงความร่วมมือ
กองทุนเงินให้กู้ยืมเพื่อการศึกษา (กยศ.) และตลาดหลักทรัพย์แห่งประเทศไทย (ตลท.) ทำบันทึกข้อตกลงความร่วมมือด้านการส่งเสริมความรู้ทางการเงินให้แก่นักเรียน นักศึกษาผู้กู้ยืม โดยมีนายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา และ ดร.ภากร ปีตธวัชชัย กรรมการและผู้จัดการ ตลาดหลักทรัพย์แห่งประเทศไทย ร่วมลงนามบันทึกข้อตกลงความร่วมมือ ภายในพิธีเปิดตัวโครงการ Happy Money สุขเงิน สร้างได้ พลังความร่วมมือเพื่อฟื้นฟูและสร้างภูมิคุ้มกันด้านการเงินสำหรับคนไทย โดยมีนายอาคม เติมพิทยาไพสิฐ รัฐมนตรีว่าการกระทรวงการคลัง เป็นประธานและกล่าวปาฐกถาพิเศษ เมื่อวันพฤหัสบดีที่ 22 เมษายน 2564
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) กล่าวว่า “กองทุน ได้ร่วมมือกับตลาดหลักทรัพย์แห่งประเทศไทยอย่างต่อเนื่องตั้งแต่ปี 2562 เป็นต้นมา ในการส่งเสริมความรู้ทางการเงิน ด้วยการนำองค์ความรู้และสื่อการเรียนรู้ ได้แก่ e-Learning ที่ตลาดหลักทรัพย์ฯ จัดทำมาให้ความรู้แก่กลุ่มนักเรียน นักศึกษาผู้กู้ยืม บุคลากรในสถานศึกษา และผู้ที่สนใจได้เรียนรู้การวางแผนการเงิน การลงทุน และความเป็นผู้ประกอบการ ผ่านระบบ SET e-learning ซึ่งมีหลักสูตรให้เลือกเรียนกว่า 15 หลักสูตร เมื่อนักเรียน นักศึกษาผู้กู้ยืมเรียนจบแต่ละหลักสูตรแล้ว สามารถนำไปสะสมจำนวนชั่วโมงจิตสาธารณะให้ครบตามหลักเกณฑ์ที่กองทุนกำหนด โดยผู้กู้ยืมต้องลงทะเบียนเข้าเรียน SET e-learning ผ่านระบบกองทุนเงิน ให้กู้ยืมเพื่อการศึกษาแบบดิจิทัล (DSL) ทางเว็บไซต์กองทุนหรือแอปพลิเคชัน กยศ. Connect
ทั้งนี้ กองทุนเป็นหน่วยงานที่สนับสนุนและส่งเสริมการศึกษาด้วยการให้เงินกู้ยืมเพื่อการศึกษาในลักษณะต่างๆ ปัจจุบันมีผู้กู้ยืมที่ได้รับโอกาสทางการศึกษาจำนวนกว่า 5.9 ล้านราย มีนักเรียน นักศึกษาผู้กู้ยืมที่อยู่ระหว่างการศึกษากว่า 6 แสนรายต่อปีการศึกษา โดยปัจจุบันมีผู้กู้ยืมที่เข้าเรียนหลักสูตร SET e-learning แล้วจำนวนกว่า 560,000 ราย สำหรับความร่วมมือในครั้งนี้ กองทุนคาดหวังให้ผู้กู้ยืมเงินมีความรู้ทางการเงิน จะสามารถบริหารจัดการรายได้ ทรัพย์สินและหนี้สินของตนเองได้อย่างเหมาะสม ตลอดจนสามารถชำระคืนเงินกู้ยืมให้กองทุนได้ตามกำหนด เพื่อเป็นทุนหมุนเวียนส่งต่อโอกาสทางการศึกษาให้แก่รุ่นน้องต่อไป โดยกองทุนจะเป็นหลักประกันของทุกครอบครัว เพื่อให้บุตรหลานและนักเรียน นักศึกษาทุกคนได้มีโอกาสเข้าถึงการศึกษาอย่างเท่าเทียมกัน” ผู้จัดการกองทุนฯ กล่าวในที่สุด
วันพฤหัสบดีที่ 22 เมษายน 2564
กระทรวงยุติธรรม เร่งแก้ไขปัญหาความเดือดร้อนของชาวบ้านจังหวัดบึงกาฬกรณีชาวบ้านถูกชักชวนและหลอกลวงให้ทำสัญญาเช่าซื้อรถจักรยานยนต์
กระทรวงยุติธรรม เร่งแก้ไขปัญหาความเดือดร้อนของชาวบ้านจังหวัดบึงกาฬกรณีชาวบ้านถูกชักชวนและหลอกลวงให้ทำสัญญาเช่าซื้อรถจักรยานยนต์
ในวันพุธที่ ๒๑ เมษายน ๒๕๖๔ เวลา ๑๓.๓๐ น. ณ ห้องประชุม ๕ - ๐๑ ชั้น ๕ อาคารกระทรวงยุติธรรม ถนนแจ้งวัฒนะ กรุงเทพฯ นายสามารถ เจนชัยจิตรวนิช ผู้ช่วยรัฐมนตรีประจำกระทรวงยุติธรรม ในฐานะที่ปรึกษาคณะทำงานแก้ไขปัญหาความเดือดร้อนของชาวบ้านจังหวัดบึงกาฬ กรณีชาวบ้านถูกชักชวนและหลอกลวงให้ทำสัญญาเช่าซื้อรถจักรยานยนต์ เข้าร่วมประชุมคณะทำงานฯ ครั้งที่ ๒/๒๕๖๔ ผ่านระบบการประชุมทางไกล (Video Conference) โดยมี นายสหการณ์ เพ็ชรนรินทร์ รองปลัดกระทรวงยุติธรรม เป็นประธานการประชุม พร้อมทั้ง นายวรากร โสมนะพันธุ์ ผู้เชี่ยวชาญด้านส่งเสริมการระงับข้อพิพาท นายธีรยุทธ แก้วสิงห์ ผู้เชี่ยวชาญด้านพิทักษ์สิทธิและเสรีภาพ และผู้แทนกองพิทักษ์สิทธิและเสรีภาพ กรมคุ้มครองสิทธิและเสรีภาพ ในฐานะฝ่ายเลขาฯ รวมทั้งผู้แทนจากสำนักงานตำรวจแห่งชาติ กรมสอบสวนคดีพิเศษ กรมบังคับคดี ผู้อำนวยการสำนักงานกองทุนยุติธรรม และผู้แทนศูนย์บริการร่วมกระทรวงยุติธรรม ฯลฯ เข้าร่วม
ที่ประชุมได้หารือแนวทางการให้ความช่วยเหลือ กรณีประเด็นปัญหาความเดือดร้อนของชาวบ้านจังหวัดบึงกาฬ ถูกชักชวนและหลอกลวงให้ทำสัญญาเช่าซื้อรถจักรยานยนต์ จำนวนกว่า ๒๐๐ ราย เป็นเหตุให้ชาวบ้านได้รับความเดือดร้อนเสียหาย โดยที่ประชุมได้มอบหมายให้ฝ่ายเลขาฯ จัดตั้งทีมกฎหมายกลาง เพื่อวิเคราะห์สนับสนุนและกำหนดแนวทางการให้ความช่วยเหลือแก่ชาวบ้านตั้งแต่รับเรื่องจนถึงสิ้นสุดกระบวนการ พร้อมทั้งมอบหมายให้กรมสอบสวนคดีพิเศษ ประสานความร่วมมือแลกเปลี่ยนข้อมูลด้านการสืบสวนสอบสวนเพื่อกำหนดแนวทางการให้ความช่วยเหลือกับพนักงานสอบสวนในพื้นที่จังหวัดบึงกาฬ
ทั้งนี้ ที่ประชุมได้มอบหมายให้สำนักงานยุติธรรมจังหวัดบึงกาฬ นัดผู้เสียหายมาหารือและแจ้งแนวทางการให้ความช่วยเหลือเป็นรายกลุ่ม เพื่อความสะดวกและรวดเร็วในการให้ความช่วยเหลือต่อไป
วันพฤหัสบดีที่ 22 เมษายน 2564
กระทรวงเกษตรฯ ประชุมคณะกรรมการพัฒนาเกลือทะเลไทย ครั้งที่ 2/2564
กระทรวงเกษตรฯ ประชุมคณะกรรมการพัฒนาเกลือทะเลไทย ครั้งที่ 2/2564
วันพฤหัสบดีที่ 22 เมษายน 2564 นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เป็นประธานการประชุมคณะกรรมการพัฒนาเกลือทะเลไทย ครั้งที่ 2/2564 โดยมีนายอำพันธุ์ เวฬุตันติ รองปลัดกระทรวงเกษตรและสหกรณ์ ในฐานะรองประธานคณะกรรมการฯ เข้าร่วม พร้อมด้วยผู้แทนหน่วยงานภาคีและผู้แทนเกษตรกรเข้าร่วมประชุม ผ่าน VDO Conference จากห้องประชุม 123 กระทรวงเกษตรและสหกรณ์ ซึ่งที่ประชุมได้รับทราบความก้าวหน้าการดำเนินงานที่เกี่ยวข้องด้านเกลือทะเลไทย ดังนี้ 1) ผลการขึ้นทะเบียนเกษตรกรผู้ทำนาเกลือสมุทร ประจำปี 2563 มีเกษตรกรขึ้นทะเบียน จำนวน 650 ครัวเรือน 1,150 แปลง พื้นที่การผลิต จำนวน 25,707.88 ไร่
2) กระทรวงเกษตรและสหกรณ์ได้ออกระเบียบกระทรวงเกษตรและสหกรณ์ เรื่อง หลักเกณฑ์การขอและออกใบรับรองมาตรฐานการปฏิบัติทางการเกษตรที่ดีสำหรับการทำนาเกลือทะเลและเกลือทะเลธรรมชาติ และกรมส่งเสริมการเกษตรจัดทำระบบการขอรับรองมาตรฐานการปฏิบัติทางการเกษตรที่ดีสำหรับการทำนาเกลือทะเลและเกลือทะเลธรรมชาติเรียบร้อยแล้ว ซึ่งเกษตรกรสามารถยื่นขอคำรับรองได้ ณ สำนักงานเกษตรอำเภอในพื้นที่
3) สำนักงานการวิจัยแห่งชาติ อนุมัติโครงการวิจัยด้านเกลือทะเล จำนวน 2 โครงการ ดังนี้
3.1 การพัฒนาและยกระดับเพื่อเพิ่มมูลค่าผลิตภัณฑ์เกลือทะเลไทยสู่การยอมรับเชิงพาณิชย์
3.2 การพัฒนาต้นแบบนวัตกรรมระบบผลิตเกลือทะเลคุณภาพสูงด้วยการสะตุเกลืออัตโนมัติเพื่อเพิ่มมูลค่าของเกลือทะเลไทย
4) คณะอนุกรรมการพิจารณาเรื่องหนี้สินของกองทุนสงเคราะห์เกษตรกรเห็นชอบให้กรมส่งเสริมสหกรณ์ได้รับการขยายระยะเวลาการชำระหนี้และงดเว้นค่าปรับโครงการสร้างระบบการผลิตและการตลาดเกลือทะเลของสถาบันเกษตรกรด้วยวิธีการยกระดับราคาให้ยั่งยืนเป็นระยะเวลา 2 ปี โดยให้กรมส่งเสริมสหกณ์จัดทำรายละเอียดเพื่อเสนอให้คณะกรรมการสงเคราะห์เกษตรกรพิจารณาต่อไป
5) องค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน (อพท.) นำเสนอแนวทางการพัฒนาและบริหารจัดการแหล่งท่องเที่ยวชายฝั่งทะเลภาคตะวันตก (Thailand Riviera) สนับสนุนการท่องเที่ยวในเส้นทางนาเกลือตามแนวคิด “เกลือเม็ดสุดท้าย สู่ทรายเม็ดแรก” ระยะทางกว่า 100 กิโลเมตร ทั้งหมด 6 กลุ่มแผนงาน 75 โครงการ งบประมาณ 347 ล้านบาท
6) คณะรัฐมนตรีอนุมัติในหลักการร่างประกาศกระทรวงพาณิชย์ เรื่องกำหนดให้เกลือเป็นสินค้าที่ต้องมีหนังสือรับรองและต้องปฏิบัติตามมาตรการจัดระเบียบในการเข้านำเข้ามาในราชอาณาจักร พ.ศ..... เพื่อนำมากำหนดแนวทางการช่วยเหลือเกษตรกรชาวนาเกลือทะเลจากปัญหาราคาเกลือตกต่ำ
ทั้งนี้ ที่ประชุมมีมติเห็นชอบให้จัดทำโครงการกระจายเกลือทะเลค้างสต็อกเพื่อเสนอกองทุนรวมเพื่อช่วยเหลือเกษตรกร (คบท.) เพื่อช่วยเหลือการกระจายเกลือค้างสต็อก ปี 62/63 จำนวน 200,000 ตัน
วันพฤหัสบดีที่ 22 เมษายน 2564
ประเทศไทยได้รับการยกย่องให้เป็นผู้บุกเบิกตลาดตราสารหนี้สีเขียวของภาครัฐในปี 2020 จาก Climate Bonds Initiative (CBI)
ประเทศไทยได้รับการยกย่องในฐานะผู้บุกเบิกตลาดพันธบัตรสีเขียวของภาครัฐจากการออกพันธบัตรรัฐบาลเพื่อความยั่งยืน (Sustainability Bond) โดยได้รับรางวัล Sovereign Green Market Pioneer จาก Climate Bonds Initiative (CBI) ในงาน Climate Bonds Awards ครั้งที่ 6
นางแพตริเซีย มงคลวนิช ผู้อำนวยการสำนักงานบริหารหนี้สาธารณะ เปิดเผยว่า ประเทศไทยได้รับการยกย่องในฐานะผู้บุกเบิกตลาดพันธบัตรสีเขียวของภาครัฐจากการออกพันธบัตรรัฐบาลเพื่อความยั่งยืน (Sustainability Bond) โดยได้รับรางวัล Sovereign Green Market Pioneer จาก Climate Bonds Initiative (CBI) ในงาน Climate Bonds Awards ครั้งที่ 6 ซึ่งเป็นรางวัลที่มอบให้แก่หน่วยงานและรัฐบาลเพื่อแสดงถึงความพยายามและความสำเร็จจากการระดมทุนภายใต้กรอบความยั่งยืนในปี 2020 ที่มีอิทธิพลในระดับสาขาและภูมิภาคต่อการจัดหาเงินทุนที่มีส่วนในการช่วยลดการปล่อยมลพิษตามความตกลงปารีส (Paris Agreement) ซึ่งรางวัลที่ได้รับในครั้งนี้ถือเป็นรางวัลที่ 6 ของพันธบัตรเพื่อความยั่งยืนที่ออกโดยรัฐบาลไทย
โดย CBI เป็นองค์กรที่ไม่แสวงหาผลกำไรจากสหราชอาณาจักรที่ผลักดันการระดมทุนเชิงอนุรักษ์สิ่งแวดล้อม เพื่อสังคม และธรรมภิบาล ซึ่งการได้รับรางวัลจาก CBI ของไทยในครั้งนี้เป็นการแสดงให้เห็นว่าการดำเนินการออกพันธบัตรเพื่อความยั่งยืนโดย สบน. ที่ผ่านมาเป็นไปตามมาตรฐานและยังได้รับการยอมรับจากหน่วยงานสากลในต่างประเทศ โดยเป็นส่วนสำคัญในการยกระดับการออกตราสารของรัฐบาลให้เป็นสากลและสร้างความเชื่อมั่นให้แก่ผู้ลงทุนทั้งในและต่างประเทศนอกจากนี้ ยังเป็นการตอกย้ำจุดยืนและความร่วมมือของไทยกับประเทศภาคีนานาชาติในความพยายามแก้ไขปัญหาด้านสิ่งแวดล้อม
ทั้งนี้ สบน. ขอขอบคุณCBI นักลงทุนและผู้มีส่วนเกี่ยวข้องที่เข้ามามีส่วนร่วมให้การออกพันธบัตรเพื่อความยั่งยืนของรัฐบาลที่ผ่านมาด้วยดีสบน. ยังมีความมุ่งมั่นที่จะต่อยอดความสำเร็จโดยการขยายสาขาและโครงการด้านสังคมและสิ่งแวดล้อมที่เข้าข่ายการได้รับสนับสนุนจากการออกพันธบัตรเพื่อความยั่งยืนและหวังเป็นอย่างยิ่งว่าจะได้รับการสนับสนุนจากผู้ร่วมตลาดเพื่อส่งเสริมการพัฒนาตลาดตราสารหนี้ไทยยิ่งขึ้น
https://events.climatebonds.net/awards
สำนักพัฒนาตลาดตราสารหนี้ สำนักงานบริหารหนี้สาธารณะ
โทร. 0 2271 7999 ต่อ 5821 หรือ 5817
วันพฤหัสบดีที่ 22 เมษายน 2564
ความคืบหน้าของโครงการเราชนะ ณ วันที่ 22 เมษายน 2564
ความคืบหน้าของโครงการเราชนะ (โครงการฯ) ณ วันที่ 22 เมษายน 2564 ดังนี้ 1) ประชาชนกลุ่มผู้ถือบัตรสวัสดิการแห่งรัฐ จำนวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมา จำนวน 73,301 ล้านบาท
ความคืบหน้าของโครงการเราชนะ (โครงการฯ) ณ วันที่ 22 เมษายน 2564 ดังนี้ 1) ประชาชนกลุ่มผู้ถือบัตรสวัสดิการแห่งรัฐ จำนวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมา จำนวน 73,301 ล้านบาท 2) ประชาชนกลุ่มที่อยู่ในระบบฐานข้อมูลของแอปพลิเคชัน “เป๋าตัง” ในโครงการเราเที่ยวด้วยกันและคนละครึ่ง และกลุ่มประชาชนทั่วไปที่ลงทะเบียนทางเว็บไซต์ www.เราชนะ.com ที่ผ่านการคัดกรองคุณสมบัติเบื้องต้นและยืนยันการใช้สิทธิ์ร่วมโครงการฯ แล้ว จำนวน 16.8 ล้านคน และมีการใช้จ่ายวงเงินสิทธิ์สะสมตั้งแต่วันที่ 18 กุมภาพันธ์ 2564 เป็นต้นมา จำนวน 113,427 ล้านบาท และ 3) ประชาชนกลุ่มผู้ที่ต้องการความช่วยเหลือเป็นพิเศษที่ผ่านการคัดกรองคุณสมบัติแล้ว จำนวน 2.3 ล้านคน มียอดใช้จ่ายวงเงินสิทธิ์สะสมตั้งแต่วันที่ 5 มีนาคม 2564 เป็นต้นมา จำนวน 14,330 ล้านบาท ทำให้มีผู้ได้รับสิทธิ์ในโครงการฯ แล้ว รวมทั้งสิ้นจำนวน 32.8 ล้านคน คิดเป็นมูลค่าการใช้จ่ายหมุนเวียนในระบบเศรษฐกิจไทยแล้วกว่า 201,058 ล้านบาท ซึ่งเป็นการใช้จ่ายผ่านผู้ประกอบการร้านธงฟ้าราคาประหยัดพัฒนาเศรษฐกิจท้องถิ่นที่มีแอปพลิเคชัน “ถุงเงิน” ร้านค้าคนละครึ่งที่ตกลงยินยอมเข้าร่วมโครงการฯ รวมถึงผู้ประกอบการร้านค้าและผู้ให้บริการที่ลงทะเบียนเข้าร่วมโครงการฯ จำนวนทั้งสิ้นมากกว่า 1.3 ล้านกิจการ
วันพฤหัสบดีที่ 22 เมษายน 2564
ปลัดกระทรวงยุติธรรม มอบแนวทางการบริหารทรัพยากรบุคคล เพื่อป้องกันการทุจริต สำนักงานปลัดกระทรวงยุติธรรม ผ่านระบบการประชุมทางไกล (Video Conference)
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม บรรยายพิเศษ เรื่อง “ทิศทางการบริหารทรัพยากรบุคคล” ภายใต้โครงการประชุมเชิงปฏิบัติการเพื่อจัดทำแนวทางการบริหารทรัพยากรบุคคล เพื่อป้องกันการทุจริต สำนักงานปลัดกระทรวงยุติธรรม ผ่านระบบการประชุมทาง
ในวันจันทร์ที่ ๑๙ เมษายน ๒๕๖๔ เวลา ๑๕.๓๐ น. ณ ห้องประชุม ชั้น ๑๑ อาคารกระทรวงยุติธรรมศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
บรรยายพิเศษ เรื่อง “ทิศทางการบริหารทรัพยากรบุคคล” ภายใต้โครงการประชุมเชิงปฏิบัติการเพื่อจัดทำแนวทางการบริหารทรัพยากรบุคคล เพื่อป้องกันการทุจริต สำนักงานปลัดกระทรวงยุติธรรม ผ่านระบบการประชุมทางไกล (Video Conference) โดยมีผู้อำนวยการกอง/สำนัก ผู้ปฏิบัติงานด้านการบริหารและพัฒนาทรัพยากรบุคคล ของสำนักงานรัฐมนตรีและสำนักงานปลัดกระทรวงยุติธรรม รวมทั้งผู้ที่เกี่ยวข้องเข้าร่วมฯ
โอกาสนี้ ปลัดกระทรวงยุติธรรม กล่าวใจความสำคัญตอนหนึ่งว่า จากสถานการณ์การแพร่ระบาดของไวรัสโควิด - 19 ทำให้เกิดการปรับตัวและเปลี่ยนรูปแบบการทำงาน ยกตัวอย่างการฝึกอบรมผ่านระบบออนไลน์ และการใช้ชีวิตประจำวันโดยการนำเทคโนโลยีมาปรับใช้เพื่อให้ทันต่อสถานการณ์และรูปแบบการดำเนินชีวิตที่เปลี่ยนไป เราจึงจำเป็นต้องมีการปรับตัวเพื่อให้ทันการเปลี่ยนแปลง นอกจากนี้ กระทรวงยุติธรรมได้นำระบบการจัดเก็บเอกสารอิเล็กทรอนิกส์ (E-Document) มาใช้ ซึ่งจะทำให้เป็นฐานข้อมูลในการปฏิบัติงานได้
สำหรับด้านการป้องกันและปราบปรามการทุจริตนั้น ต้องการให้ทุกคนเปลี่ยนวิธีคิด ปรับ Mind Setโดยมองที่ประโยชน์ของทางราชการเป็นหลัก เช่น การดำเนินการด้านการจัดซื้อจัดจ้าง เราต้องตั้งเป้าหมายเพื่อให้ได้ของที่มีคุณภาพดี คุ้มค่าราคา จะทำให้ได้สิ่งของตามมาตรฐาน และเป็นประโยชน์ต่อทางราชการ
วันพฤหัสบดีที่ 22 เมษายน 2564
วธ.จัดพิธีบำเพ็ญกุศลอุทิศถวายสมเด็จพระบูรพมหากษัตริยาธิราช นิทรรศการเทิดพระเกียรติพระมหากษัตริย์ราชวงศ์จักรี ๑๐ รัชกาล สยามพารากอน
กระทรวงวัตฒธรรมร่วมกับศูนย์การค้าสยามพารากอน จัด “นิทรรศการเทิดพระเกียรติพระมหากษัตริย์แห่งราชวงศ์จักรี ๑๐ รัชกาล” ระหว่างวันที่ ๒๑-๓๐ เม.ย.๒๕๖๔ ที่ศูนย์การค้าสยามพารากอน กรุงเทพฯ
วันที่ ๒๑ เมษายน ๒๕๖๔ ที่วัดพระเชตุพนวิมลมังคลารามราชวรมหาวิหาร กรุงเทพฯ นายอิทธิพล คุณปลื้ม รัฐมนตรีว่าการกระทรวงวัฒนธรรม(รมว.วธ.) เป็นประธานพิธีบำเพ็ญกุศลอุทิศถวายสมเด็จพระบูรพมหากษัตริยาธิราช และพิธีเจริญพระพุทธมนต์ และตักบาตรพระสงฆ์ เนื่องในโอกาสครบรอบ ๒๓๙ ปีแห่งการสถาปนากรุงรัตนโกสินทร์ ซึ่งเป็นหนึ่งในกิจกรรมของาน“ใต้ร่มพระบารมี ๒๓๙ ปี กรุงรัตนโกสินทร์” หลังจากนั้น รมว.วธ.เป็นประธานพิธีบวงสรวงสมเด็จพระบูรพมหากษัตริยาธิราช ณ พิพิธภัณฑสถานแห่งชาติ พระนคร โดยมีดร.ยุพา ทวีวัฒนะกิจบวร ปลัดกระทรวงวัฒนธรรม ผู้บริหารและข้าราชการกระทรวงวัฒนธรรม เข้าร่วม
นายอิทธิพล คุณปลื้ม รัฐมนตรีว่าการกระทรวงวัฒนธรรม(รมว.วธ.) เปิดเผยว่า รัฐบาลโดยกระทรวงวัฒนธรรม(วธ.)มีนโยบายเทิดทูนสถาบันชาติ ศาสนา พระมหากษัตริย์และทำนุบำรุงศาสนา ศิลปะ วัฒนธรรมเนื่องในโอกาสครบรอบ ๒๓๙ ปี แห่งการสถาปนากรุงรัตนโกสินทร์ จึงจัดกิจกรรมทางศาสนาขึ้นและวธ.ร่วมกับศูนย์การค้าสยามพารากอน จัด “นิทรรศการเทิดพระเกียรติพระมหากษัตริย์แห่งราชวงศ์จักรี ๑๐ รัชกาล” ระหว่างวันที่ ๒๑ -๓๐ เม.ย.๒๕๖๔ ที่ศูนย์การค้าสยามพารากอน กรุงเทพฯ เพื่อน้อมรำลึกในพระมหากรุณาธิคุณของพระบาทสมเด็จพระพุทธยอดฟ้าจุฬาโลกมหาราช ปฐมกษัตริย์แห่งราชวงศ์จักรีที่ทรงสถาปนากรุงรัตนโกสินทร์ เมื่อวันที่ ๒๑ เมษายน พ.ศ. ๒๓๒๕ และเทิดพระเกียรติพระมหากษัตริย์ไทยทุกพระองค์แห่งราชวงศ์จักรี
รัฐมนตรีว่าการกระทรวงวัฒนธรรม กล่าวอีกว่า ภายในนิทรรศการประกอบด้วย ส่วนที่ ๑ นิทรรศการเทิดพระเกียรติพระมหากษัตริย์แห่งราชวงศ์จักรี จัดแสดงพระราชประวัติและพระราชกรณียกิจ ส่วนที่ ๒ การฉายภาพสามมิติในระบบ panorama mapping เพื่อน้อมรำลึกและเทิดพระเกียรติในพระมหากรุณาธิคุณอันหาที่สุดมิได้ที่ได้ทรงพระราชทาน ความเจริญรุ่งเรือง ความสุขสงบร่มเย็นแก่ปวงประชาชาวไทย ในชื่อชุด “อเนกอนันต์เลิศหล้าอาณาจักรไทย” ส่วนที่ ๓ นิทรรศการภาพเก่าเล่าเรื่องกรุงรัตนโกสินทร์ ชมภาพที่หาดูได้ยาก จากสำนักหอจดหมายเหตุแห่งชาติ กรมศิลปากร ที่ถ่ายทอดวิถีชีวิต วัฒนธรรม ความสุขของคนไทย ซึ่งการจัดกิจกรรมต่างๆ รวมทั้งการจัดนิทรรศการครั้งนี้ได้ดำเนินการตามมาตรการป้องกันการระบาดของโรคเชื้อไวรัสโคโรนา2019 (โควิด-19) อย่างเคร่งครัด ทั้งนี้ สอบถามรายเพิ่มเติมได้ที่สายด่วนวัฒนธรรม โทร.๑๗๖๕
วันพฤหัสบดีที่ 22 เมษายน 2564
ปลัด สธ.ให้กำลังใจ รพ.นครปฐม เปิดบริการได้ตามปกติ แม้บุคลากรบางส่วนติดโควิด 19
ปลัดกระทรวงสาธารณสุข ชื่นชมบุคลากรโรงพยาบาลนครปฐม แก้ไขสถานการณ์และควบคุมโรคได้ดี ไม่กระทบงานบริการผู้ป่วย แม้พบบุคลากรติดโควิด 19 ถึง 13 ราย และต้องกักตัวอีกหลายราย เตรียมเปิดโรงพยาบาลสนามเพิ่มเติม 150 เตียง และขยายเตียงไอซียูเพิ่มอีก 10-15 เตียง
วันนี้ (22 เมษายน 2564) ที่ จ.นครปฐม นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวภายหลังตรวจเยี่ยมการดำเนินงานควบคุมโรคโควิด 19 ของโรงพยาบาลนครปฐม ว่า วันนี้เดินทางมาตรวจเยี่ยมและให้กำลังใจบุคลากรทางการแพทย์โรงพยาบาลนครปฐม ซึ่งเป็นโรงพยาบาลหลักในการดูแลผู้ติดเชื้อโควิด 19 ของจังหวัด มีเตียงรองรับผู้ติดเชื้อทุกประเภท ทั้งเตียงไอซียู ห้องแยกผู้ป่วยความดันลบ รวมทั้งหอผู้ป่วยโควิดรวม (Cohort Ward) และโรงพยาบาลสนาม รวม 415 เตียง โดยมีแผนจะขยายโรงพยาบาลสนามเพิ่มอีก 150 เตียง และเตียงไอซียูอีก 10-15 เตียง
นายแพทย์เกียรติภูมิ กล่าวว่า การระบาดในระลอกใหม่ตั้งแต่วันที่ 1 เมษายน 2564 จังหวัดนครปฐม มีผู้ติดเชื้อสะสมประมาณ 340 ราย ส่วนใหญ่เป็นกลุ่มวัยรุ่นและวัยทำงานช่วงอายุ 11-30 ปี ปัจจัยเสี่ยงช่วงแรกมาจากสถานบันเทิง ช่วงหลังเป็นการติดเชื้อในครอบครัว โดยพบการระบาดเป็นกลุ่มก้อน 3 กลุ่ม คือ จากสถานบันเทิงที่ศาลายาพบ 10 ราย ในโรงเรียนเอกชนพบ 24 ราย และในบุคลากรทางการแพทย์โรงพยาบาลนครปฐม 13 ราย ซึ่งเป็นการติดเชื้อจากการไปสถานที่เสี่ยง 7 ราย สัมผัสใกล้ชิดผู้ติดเชื้อ 4 ราย และติดเชื้อขณะทำงาน 2 ราย
ทั้งนี้ ภายหลังพบบุคลากรติดเชื้อและบางส่วนต้องกักตัว โรงพยาบาลนครปฐมได้ปรับระบบบริการโดยลดบริการบางส่วนที่ไม่เร่งด่วน เพื่อความปลอดภัยของประชาชน เช่น เปิดให้บริการระบบการแพทย์ทางไกลการจัดส่งยาถึงบ้าน บริการเจาะเลือดส่งตรวจทางห้องปฏิบัติการนอกโรงพยาบาล การเลื่อนนัดผู้ป่วยที่ไม่เร่งด่วน เป็นต้นรวมทั้ง ได้จัดโซนการทำงานตามความเสี่ยง แบ่งทีมการทำงานเพื่อลดการสัมผัส และเข้มมาตรการป้องกันโรคทำให้สามารถควบคุมโรคได้และกลับมาให้บริการตามปกติแล้ว
“ต้องให้กำลังและชื่นชมเจ้าหน้าที่ทุกคนของโรงพยาบาลนครปฐม ที่สามารถบริหารจัดการแก้ไขสถานการณ์ได้เป็นอย่างดี ไม่กระทบกับงานบริการผู้ป่วย กระทรวงสาธารณสุขพร้อมให้การสนับสนุนอุปกรณ์ เวชภัณฑ์ทางการแพทย์ และยาฟาวิพิราเวียร์ให้โรงพยาบาลนครปฐมเพื่อให้สามารถดูแลผู้ป่วยได้อย่างต่อเนื่องโดยวันที่ 24 เมษายนนี้จะมียาฟาวิพิราเวียร์เข้ามาในประเทศอีก 2 ล้านเม็ด พร้อมกระจายเพื่อสนับสนุนโรงพยาบาลทุกแห่งใช้ในการดูแลผู้ป่วยต่อไป” นายแพทย์เกียรติภูมิกล่าว
*************************************** 22 เมษายน 2564
วันพฤหัสบดีที่ 22 เมษายน 2564
นายกฯ พอใจ เจรจานำเข้าวัคซีน สปุ๊ตนิค วี (Sputnik V) คืบหน้า รัสเซียตอบรับแล้ว
นายกฯ พอใจ เจรจานำเข้าวัคซีน สปุ๊ตนิค วี (Sputnik V) คืบหน้า รัสเซียตอบรับแล้ว
นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า ตามที่พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้สั่งการให้กระทรวงการต่างประเทศของไทย เจรจาหารือกับรัฐบาลสหพันธรัฐรัสเซียโดยตรง เรื่องการจัดหาวัคซีน สปุ๊ตนิค วี (Sputnik V) เพิ่มมาอย่างต่อเนื่องในช่วงเวลาที่ผ่านมาในรูปแบบรัฐต่อรัฐนั้น
นายกรัฐมนตรีได้รับทราบรายงานว่า ขณะนี้กระทรวงการต่างประเทศได้รับคำตอบจากสหพันธรัฐรัสเซียเป็นที่เรียบร้อยแล้วว่า ประธานาธิบดี วลาดีมีร์ ปูติน ยินดีให้การสนับสนุนรัฐบาลไทยในเรื่องดังกล่าว เนื่องด้วยไทยและรัสเซียมีความสัมพันธ์ที่ดีมาอย่างยาวนาน และมีความสัมพันธ์ที่ดีขึ้นอย่างต่อเนื่องกับรัฐบาลไทยในปัจจุบัน
......................
วันพฤหัสบดีที่ 22 เมษายน 2564
สาธิต แก้ไขปัญหาผู้ป่วยโควิด 19 รอเตียงนาน เพิ่ม 200 เตียง รองรับกลุ่มสีเหลือง ที่สถาบันธัญญารักษ์
รัฐมนตรีช่วยว่าการกระทรวงสาธารณสุข แก้ไขปัญหาผู้ติดเชื้อโควิด 19 ที่รอเตียงนาน ปรับหอผู้ป่วยสถาบันบำบัดรักษาและฟื้นฟูผู้ติดยาเสพติดแห่งชาติบรมราชชนนี จังหวัดปทุมธานี เพิ่มเตียง 200 เตียง รองรับผู้ป่วยที่มีอาการไม่รุนแรง
รัฐมนตรีช่วยว่าการกระทรวงสาธารณสุข แก้ไขปัญหาผู้ติดเชื้อโควิด 19 ที่รอเตียงนาน ปรับหอผู้ป่วยสถาบันบำบัดรักษาและฟื้นฟูผู้ติดยาเสพติดแห่งชาติบรมราชชนนี จังหวัดปทุมธานี เพิ่มเตียง 200 เตียง รองรับผู้ป่วยที่มีอาการไม่รุนแรง กลุ่มสีเหลือง
วันนี้ (22 เมษายน 2564) ที่สถาบันบำบัดรักษาและฟื้นฟูผู้ติดยาเสพติดแห่งชาติบรมราชชนนี ดร.สาธิต ปิตุเตชะรัฐมนตรีช่วยว่าการกระทรวงสาธารณสุข นายแพทย์สมศักดิ์ อรรฆศิลป์ อธิบดีกรมการแพทย์ นายแพทย์จเด็จ ธรรมธัชอารีเลขาธิการสำนักงานหลักประกันสุขภาพแห่งชาติ (สปสช.) นายสุพจน์ รอดเรือง ณ หนองคาย รองผู้ว่าราชการจังหวัดปทุมธานี พร้อมด้วยคณะผู้บริหาร ตรวจเยี่ยมหอผู้ป่วยโควิดส่วนขยาย (Extended cohort ward) เสริมความพร้อมและเพิ่มขีดความสามารถรองรับผู้ติดเชื้อโควิดโควิด 19 เข้าสู่กระบวนการดูแลรักษา ลดความรุนแรงของโรคและลดการสูญเสีย
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวว่า รัฐบาล ได้มอบนโยบายให้กระทรวงสาธารณสุข เร่งดำเนินการรับผู้ติดเชื้อโควิด 19 ทุกรายเข้าสู่ระบบการรักษา กรมการแพทย์ได้ร่วมกับโรงพยาบาลทุกสังกัดบริหารจัดการเตียงในเขตกทม.และปริมณฑล ทั้งโรงพยาบาลสำหรับผู้ป่วยอาการไม่รุนแรง (สีเหลือง) ไปจนถึงอาการหนัก (สีแดง) รวมประมาณ 8,000 เตียง โรงพยาบาลสนามและHospitel สำหรับผู้ติดเชื้อที่มีอาการน้อยหรือไม่มีอาการ (สีเขียว) ประมาณ 3,733 เตียง และในวันนี้ ได้เปิดหอผู้ป่วยโควิดส่วนขยาย จำนวน 200 เตียง ที่สถาบันบำบัดรักษาและฟื้นฟูผู้ติดยาเสพติดแห่งชาติบรมราชชนนี (สบยช.) เพื่อให้การดูแลผู้ติดเชื้อโควิด 19 กลุ่มสีเหลือง ที่มีอายุระหว่าง 18 - 60 ปี ไม่มีโรคประจำตัว และไม่มีปัจจัยเสี่ยงต่อการเป็นโรค มีทีมแพทย์พยาบาลดูแลติดตามอาการ ตลอด 24 ชั่วโมง และติดต่อกับผู้ป่วยผ่านระบบออนไลน์เพื่อลดการแพร่กระจายเชื้อรวมทั้งมีศูนย์ประสานงานรับผู้ป่วยไปรักษาทาง 3 สายด่วน ได้แก่ สายด่วน 1668 สายด่วน 1669 และสายด่วน 1330
“ขอให้ผู้ติดเชื้อที่มีผลการตรวจยืนยันทางห้องปฏิบัติการทุกคน ติดต่อเจ้าหน้าที่เพื่อเข้าสู่ระบบการรักษา ซึ่งกระทรวงสาธารณสุขได้คาดการณ์และเตรียมการรองรับไว้แล้ว อาจติดขัดบ้างในกลุ่มผู้ป่วยสีเหลือง และในวันนี้ก็ได้แก้ปัญหาไปแล้ว โดยได้รับผู้ติดเชื้อกลุ่มสีเหลืองทยอยเข้ามาบางส่วน ช่วยแก้ปัญหาการรอเตียงนานได้ในระดับหนึ่งและจะพยายามให้ระบบมีความราบรื่นมากยิ่งๆ ขึ้นไป” ดร.สาธิต กล่าว
ด้านนพ.สมศักดิ์ อรรฆศิลป์ อธิบดีกรมการแพทย์ กล่าวว่า กรมการแพทย์ ได้มอบหมายให้สถาบันบำบัดรักษาและฟื้นฟูผู้ติดยาเสพติดแห่งชาติบรมราชชนนี (สบยช.) ซึ่งมีความพร้อมให้การดูแลผู้ป่วยโควิด 19 เปิดหอผู้ป่วยโควิดส่วนขยาย (Extended cohort ward) จำนวน 200 เตียง โดยมีบุคลากรทางการแพทย์จากเครือข่ายโรงพยาบาลธัญญารักษ์ภูมิภาคทั้ง 6 แห่งมาร่วมปฏิบัติงาน เริ่มเปิดให้บริการในวันนี้ (22 เมษายน 2564)สำหรับการแก้ไขปัญหารอคู่สาย สายด่วน 1668 ได้เพิ่มอาสาสมัครจากบุคลากรนอกกรมการแพทย์มาช่วยรับโทรศัพท์ โดยตั้งแต่วันที่ 10 – 21 เมษายน 2564 มีผู้โทรเข้า 3,472 ครั้ง ในจำนวนนี้ เป็นการขอเข้ารับการรักษา 1,733 ราย รับเข้ารักษาแล้ว 1,291 ราย อยู่ระหว่างรอการประสาน 442 ราย และเป็นการโทรเยี่ยมติดตามอาการ 3,277 ครั้ง
*************************************** 22 เมษายน 2564
วันพฤหัสบดีที่ 22 เมษายน 2564
ดีอีเอส นำระบบ ITAS ประเมินคุณธรรมและความโปร่งใสในองค์กร
ดีอีเอส นำระบบ ITAS ประเมินคุณธรรมและความโปร่งใสในองค์กร
เมื่อวันที่22เมษายน2564นายภูเวียงประคำมินทร์รองปลัดกระทรวงดิจิทัลเพื่อเศรษฐกิจและสังคมประธานการประชุมคณะทำงานดำเนินการประเมินคุณธรรมและความโปร่งใสในการดำเนินงานของหน่วยงานภาครัฐประจำปีงบประมาณพ.ศ.2564ครั้งที่2/2564ของสำนักงานปลัดกระทรวงดิจิทัลเพื่อเศรษฐกิจและสังคมณห้องประชุม802ชั้น8สำนักงานปลัดกระทรวงดิจิทัลเพื่อเศรษฐกิจและสังคม โดยที่ประชุมได้พิจารณาเกี่ยวกับหลักฐาน/เอกสารเบื้องต้นในการตอบแบบตรวจการเปิดข้อมูลสาธารณะประกอบตัวชี้วัดของการประเมินคุณธรรมและความโปร่งใสในการดำเนินงานของหน่วยงานภาครัฐประจำปี2564พร้อมรายงานผลการดำเนินงานในการกรอกข้อมูลและการตอบแบบสำรวจฯในระบบITAS ได้แก่แบบวัดการรับรู้ของผู้มีส่วนได้ส่วนเสียภายในองค์กรและภายนอกองค์กร สำหรับแนวทางการประเมินคุณธรรมและความโปร่งใสในการดำเนินงานของหน่วยงานภาครัฐ( ITA )เป็นการเตรียมความพร้อมและสร้างความเข้าใจในการประเมินคุณธรรมและความโปร่งใสในการดำเนินงานของกระทรวงดิจิทัลฯให้เกิดประสิทธิภาพสูงสุดลดปัญหาในปีถัดไป ซึ่งจะช่วยยกระดับคุณธรรมและความโปร่งใสในการดำเนินงานของหน่วยงาน
************
วันพุธที่ 21 เมษายน 2564
ความคืบหน้าของโครงการเราชนะ ณ วันที่ 21 เมษายน 2564
ความคืบหน้าของโครงการเราชนะ (โครงการฯ) ณ วันที่ 21 เมษายน 2564 ดังนี้ 1) ประชาชนกลุ่มผู้ถือบัตรสวัสดิการแห่งรัฐ จำนวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมา จำนวน 73,254 ล้านบาท
ความคืบหน้าของโครงการเราชนะ (โครงการฯ) ณ วันที่ 21 เมษายน 2564 ดังนี้ 1) ประชาชนกลุ่มผู้ถือบัตรสวัสดิการแห่งรัฐ จำนวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมา จำนวน 73,254 ล้านบาท 2) ประชาชนกลุ่มที่อยู่ในระบบฐานข้อมูลของแอปพลิเคชัน “เป๋าตัง” ในโครงการเราเที่ยวด้วยกันและคนละครึ่ง และกลุ่มประชาชนทั่วไปที่ลงทะเบียนทางเว็บไซต์ www.เราชนะ.com ที่ผ่านการคัดกรองคุณสมบัติเบื้องต้นและยืนยันการใช้สิทธิ์ร่วมโครงการฯ แล้ว จำนวน 16.8 ล้านคน และมีการใช้จ่ายวงเงินสิทธิ์สะสมตั้งแต่วันที่ 18 กุมภาพันธ์ 2564 เป็นต้นมา จำนวน 113,233 ล้านบาท และ 3) ประชาชนกลุ่มผู้ที่ต้องการความช่วยเหลือเป็นพิเศษที่ผ่านการคัดกรองคุณสมบัติแล้ว จำนวน 2.3 ล้านคน มียอดใช้จ่ายวงเงินสิทธิ์สะสมตั้งแต่วันที่ 5 มีนาคม 2564 เป็นต้นมา จำนวน 14,247 ล้านบาท ทำให้มีผู้ได้รับสิทธิ์ในโครงการฯ แล้ว รวมทั้งสิ้นจำนวน 32.8 ล้านคน คิดเป็นมูลค่าการใช้จ่ายหมุนเวียนในระบบเศรษฐกิจไทยแล้วกว่า 200,734 ล้านบาท ซึ่งเป็นการใช้จ่ายผ่านผู้ประกอบการร้านธงฟ้าราคาประหยัดพัฒนาเศรษฐกิจท้องถิ่นที่มีแอปพลิเคชัน “ถุงเงิน” ร้านค้าคนละครึ่งที่ตกลงยินยอมเข้าร่วมโครงการฯ รวมถึงผู้ประกอบการร้านค้าและผู้ให้บริการที่ลงทะเบียนเข้าร่วมโครงการฯ จำนวนทั้งสิ้นมากกว่า 1.3 ล้านกิจการ
สำนักงานเศรษฐกิจการคลัง โทร. 0 2273 9020 ต่อ 3533 3566 3579 และ 3595 (เฉพาะวันและเวลาราชการ)
Call Center ธนาคารกรุงไทย จำกัด (มหาชน) โทร. 0 2111 1122